b'\n_START_ARTICLE_\nSan Marinas Eurovizijoje\n_START_SECTION_\n2008\xc2\xa0m. debiutas\n_START_PARAGRAPH_\nPirmieji San Marino atstovai Eurovizijoje buvo Miodio su ital\xc5\xb3 kalbos daina \xe2\x80\x9eComplice\xe2\x80\x9c. San Marinas yra 50 \xc5\xa1alis, dalyvaujanti Eurovizijos konkurse. Ta\xc4\x8diau Miodio nepavyko patekti \xc4\xaf final\xc4\x85, gauti tik 5 ta\xc5\xa1kai ir u\xc5\xbeimta paskutin\xc4\x97 viet. San Marino RTV transliavo \xc5\xa1\xc4\xaf rengin\xc4\xaf.\n_START_SECTION_\n2009\xc2\xa0m.\n_START_PARAGRAPH_\nSan Marino RTV i\xc5\xa1 prad\xc5\xbei\xc5\xb3 planavo dalyvauti 2009\xc2\xa0m. konkurse Maskvoje, Rusijoje. San Marino kult\xc5\xabros ministras paskelb\xc4\x97 netrukus po 2008\xc2\xa0m. konkurso, kad jie \xe2\x80\x9eturi geras viltis sugr\xc4\xaf\xc5\xbeti\xe2\x80\x9c. SMRTV paskelb\xc4\x97, kad sprendimas n\xc4\x97ra galutinis ir tur\xc4\x97s 2009\xc2\xa0m. dalyvavim\xc4\x85 patvirtinti iki met\xc5\xb3 pabaigos. Tada sklido gandai, kad \xc5\xa1alis nedalyvaus 2009\xc2\xa0m. konkurse, nes SMRTV pasitrauks d\xc4\x97l prast\xc5\xb3 rezultat\xc5\xb3 2008\xc2\xa0m., ta\xc4\x8diau SMRTV paneig\xc4\x97 gandus ir patvirtino savo dalyvavim\xc4\x85 2009 konkurse. Gal\xc5\xb3 gale SMRTV paskelb\xc4\x97 pasitraukianti i\xc5\xa1 2009 konkurso. Transliuotojas tvirtino, kad tai buvo ne d\xc4\x97l prast\xc5\xb3 rezultat\xc5\xb3 pra\xc4\x97jusiais metais, bet ir d\xc4\x97l finansini\xc5\xb3 sunkum\xc5\xb3, su kuriais susiduria SMRTV.\n_START_SECTION_\n2010\xc2\xa0m.\n_START_PARAGRAPH_\nSan Marinas nedalyvavo 2010\xc2\xa0m. Eurovizijos dain\xc5\xb3 konkurse v\xc4\x97l nurodant finansines prie\xc5\xbeastis. Transliuotojas paskelb\xc4\x97, kad tikisi gr\xc4\xaf\xc5\xbeti \xc4\xaf konkurs\xc4\x85 ateityje ir aptar\xc4\x97 galim\xc4\x85 dalyvavim\xc4\x85 Vaik\xc5\xb3 Eurovizijos konkurse.\n_START_SECTION_\n2011\xc2\xa0m.\n_START_PARAGRAPH_\nSMRTV pateik\xc4\x97 parai\xc5\xa1k\xc4\x85 dalyvauti 2011 met\xc5\xb3 konkurse, kuris v\xc4\x97liau buvo patvirtintas. Tai buvo antrasis dalyvavimas San Marinui. Daininink\xc4\x97 Senit buvo paskelbta San Marino atstove 2011\xc2\xa0m. Eurovizijos dain\xc5\xb3 konkurse, kuris vyko Diuseldorfe, Vokietijoje. Ji atliko angl\xc5\xb3 kalbos k\xc5\xabrin\xc4\xaf \xe2\x80\x9eStand By\xe2\x80\x9c. Kaip ir 2008 metais, SMRTV transliavo \xc5\xa1\xc4\xaf rengin\xc4\xaf. Jau antr\xc4\x85 kart\xc4\x85 San Marinui nepavyko patekti \xc4\xaf final\xc4\x85, \xc5\xa1alis u\xc5\xbe\xc4\x97m\xc4\x97 16 viet\xc4\x85 i\xc5\xa1 devyniolikos dalyvi\xc5\xb3 su 34 ta\xc5\xa1kais.\n_START_SECTION_\n2012\xc2\xa0m.\n_START_PARAGRAPH_\nSausio 17 d. EBU patvirtino, kad San Marinas dalyvaus 2012\xc2\xa0m. konkurse. Kovo 14 dien\xc4\x85 SMRTV patvirtino, kad Valentina Monetta atstovaus San Marinui gegu\xc5\xbe\xc4\x97s m\xc4\x97nes\xc4\xaf vykstan\xc4\x8dioje Eurovizijoje. Ji buvo pasirinkta transliuotojo SMRTV. Jos daina \xe2\x80\x9eFacebook Uh, Oh, Oh\xe2\x80\x9c i\xc5\xa1 prad\xc5\xbei\xc5\xb3 buvo pasirinkta kaip San Marino daina konkurse. Ta\xc4\x8diau buvo paskelbta, kad dainos \xc5\xbeod\xc5\xbeiai pa\xc5\xbeeid\xc5\xbeia taisykles, tod\xc4\x97l dainos \xc5\xbeod\xc5\xbeiai buvo diskvalifikuoti. Netrukus \xc5\xbeod\xc5\xbeiai ir \xc5\xa1ios dainos pavadinimas buvo pakeistas \xc4\xaf \xe2\x80\x9eThe Social Network Song (Oh Oh\xc2\xa0\xe2\x80\x93 Uh\xc2\xa0\xe2\x80\x93 Oh Oh)\xe2\x80\x9c. Monetta \xc5\xa1i\xc4\x85 dain\xc4\x85 atliko per pirm\xc4\x85j\xc4\xaf konkurso pusfinal\xc4\xaf, ta\xc4\x8diau nesugeb\xc4\x97jo patekti \xc4\xaf final\xc4\x85.\n_START_SECTION_\n2013\xc2\xa0m.\n_START_PARAGRAPH_\n2012\xc2\xa0m. lapkri\xc4\x8dio m\xc4\x97nes\xc4\xaf San Marinas patvirtino, kad dalyvaus 2013\xc2\xa0m. konkurse. Sklido gandai, kad atlik\xc4\x97ja Lys Assia atstovaus \xc5\xa1aliai su daina \xe2\x80\x9eAll in your head\xe2\x80\x9c, kuri nepateko \xc4\xaf \xc5\xa0veicarijos nacionalin\xc4\xaf final\xc4\x85. Vietoje to, 2013\xc2\xa0m. saus\xc4\xaf vykusioje spaudos konferencijoje buvo pasirinkta Valentina Monetta atstovauti San Marinui 2013\xc2\xa0m. Eurovizijos dain\xc5\xb3 konkurse. Ji atliko dain\xc4\x85 \xe2\x80\x9eCrisalide (Vola)\xe2\x80\x9c antrajame konkurso pusfinalyje. Ketvirt\xc4\x85 kart\xc4\x85 San Marinas nepateko \xc4\xaf konkurso final\xc4\x85, nepaisant to, buvo viena i\xc5\xa1 konkurso favori\xc4\x8di\xc5\xb3 (2 vieta OGAE). Ta\xc4\x8diau Monetta pasiek\xc4\x97 geriausi\xc4\x85 \xc5\xa1alies rezultat\xc4\x85\xc2\xa0\xe2\x80\x93 11 vieta pusfinalyje su 47 ta\xc5\xa1kais.\n_START_SECTION_\n2014\xc2\xa0m.\n_START_PARAGRAPH_\n2013\xc2\xa0m. bir\xc5\xbeelio 19 d. SMtv San Marino patvirtino, kad jie pasira\xc5\xa1\xc4\x97 i\xc5\xa1ankstin\xc4\xaf susitarim\xc4\x85 su Valentina Monetta tre\xc4\x8di\xc4\x85 kart\xc4\x85 atstovauti San Marinui 2014\xc2\xa0m. Eurovizijos dain\xc5\xb3 konkurse. Ji yra ketvirta daininink\xc4\x97, kuri dalyvaus konkurse trejus metus i\xc5\xa1 eil\xc4\x97s, prie\xc5\xa1 tai buvo Lys Assia ir Corry Brokken, kurios dalyvavo 1956, 1957 ir 1958\xc2\xa0m. konkursuose ir Udo J\xc3\xbcrgens, kuris var\xc5\xbe\xc4\x97si 1964, 1965 ir 1966 metais.'